Sulkeet
Kulmasulkeet > Kulmasulkeet tietokonejärjestelmissä

Aitojen kulmasulkeiden kirjoittaminen tavanomaisella tietokone­näppäimistöllä on usein hankalaa, koska niille ei ole varattu omia näppäinyhdistelmiä. Muutenkin kulmasulkeet voivat olla ongelmallisia, sillä ne eivät sisälly kaikkiin merkistöihin tai fontteihin. Kulmasulkeiden sijasta käytetäänkin usein pienemmyys- ja suuremmuusmerkkejä, jotka ovat helppo ja erityisesti tietoteknisissä yhteyksissä yleensä jopa ainoa hyväksyttävä vaihtoehto. Kielitieteellisissä yhteyksissä voidaan kulmasulkeiden korvikkeina joskus käyttää myös kulma­puolilainaus­merkkejä.
Unicode-merkistössä on useitakin kulmasulkeita, joista latinalaisten kirjainten kanssa käytettäviksi sopivat matemaattiset kulmasulkeet (U+27E8 ja U+27E9). Muut kulmasulkeet on tarkoitettu käytettäviksi lähinnä itäaasialaisten kirjoitusmerkkien kanssa.
| Näyte | Unicode | Nimi | HTML-viittaus | Huomautuksia |  |
| --- | --- | --- | --- | --- | --- |
: Latinalainen perusosa (ASCII)
| < | U+003C | PIENEMPI KUIN -MERKKI | &lt; &#60; &#x3C; | Kulmasulkeiden korvikkeina etenkin tietoteknisissä yhteyksissä ja usein muutenkin. |  |
| > | U+003E | SUUREMPI KUIN -MERKKI | &gt; &#62; &#x3E; | Kulmasulkeiden korvikkeina etenkin tietoteknisissä yhteyksissä ja usein muutenkin. |  |
: Yleisiä välimerkkejä
| ‹ | U+2039 | VASEMMALLE OSOITTAVA KULMAPUOLILAINAUSMERKKI | &lsaquo; &#8249; &#x2039; | Toisinaan kulmasulkeiden korvikkeina lähinnä kielitieteellisissä yhteyksissä. |  |
| › | U+203A | OIKEALLE OSOITTAVA KULMAPUOLILAINAUSMERKKI | &rsaquo; &#8250; &#x203A; | Toisinaan kulmasulkeiden korvikkeina lähinnä kielitieteellisissä yhteyksissä. |  |
: Sekalaisia matemaattisia symboleita A
| ⟨ | U+27E8 | MATEMAATTINEN VASEN KULMASULJE | &#10216; &#x27E8; | Merkistö- ja fonttirajoitusten vuoksi eivät välttämättä näy oikein kaikissa tilanteissa. |  |
| ⟩ | U+27E9 | MATEMAATTINEN OIKEA KULMASULJE | &#10217; &#x27E9; | Merkistö- ja fonttirajoitusten vuoksi eivät välttämättä näy oikein kaikissa tilanteissa. |  |
: Sekalaisia teknisiä merkkejä
|  | U+2329 | VASEMMALLE OSOITTAVA KULMASULJE | &lang; &#9001; &#x2329; | Vanhentuneita merkkejä; määritelty muodollisesti identtisiksi itäaasialaisten merkkien U+3008 ja U+3009 kanssa. Nimi­viittaukset &lang; ja &rang; ovat HTML 4 -standardin mukaisia, mutta avoimessa HTML5-kehitystyössä ne on päivitetty viittaamaan matemaattisiin kulma­sulkeisiin U+27E8 ja U+27E9. |  |
|  | U+232A | OIKEALLE OSOITTAVA KULMASULJE | &rang; &#9002; &#x232A; | Vanhentuneita merkkejä; määritelty muodollisesti identtisiksi itäaasialaisten merkkien U+3008 ja U+3009 kanssa. Nimi­viittaukset &lang; ja &rang; ovat HTML 4 -standardin mukaisia, mutta avoimessa HTML5-kehitystyössä ne on päivitetty viittaamaan matemaattisiin kulma­sulkeisiin U+27E8 ja U+27E9. |  |

: Kiinalaisia, japanilaisia ja korealaisia symboleita ja välimerkkejä
| 〈 | U+3008 | VASEN KULMASULJE | &#12296; &#x3008; | Sulje-nimityksestä huolimatta tarkoitettu oikeastaan käytettäviksi eräänlaisina lainausmerkkeinä itäaasialaisten kirjoitus­­­­­merkkien yhteydessä. Tyypillisesti glyyfiin sisältyy vasenta merkkiä edeltävä ja oikeaa merkkiä seuraava tyhjä tila. |  |
| 〉 | U+3009 | OIKEA KULMASULJE | &#12297; &#x3009; | Sulje-nimityksestä huolimatta tarkoitettu oikeastaan käytettäviksi eräänlaisina lainausmerkkeinä itäaasialaisten kirjoitus­­­­­merkkien yhteydessä. Tyypillisesti glyyfiin sisältyy vasenta merkkiä edeltävä ja oikeaa merkkiä seuraava tyhjä tila. |  |